ஏழு சபைகள் -SEVEN CHURCHES

கிறிஸ்துவின் தரிசனத்திற்குப் பின்பு உடனடியாக ஏழு சபைகளுக்கும் செய்திகள் கொடுக்கப் படுகிறது. வெளி 2-3 ஆகிய அதிகாரங்கள் வெளிப்படுத்தின விசேஷத்தின் இரண்டாம் பகுதியாகும். தற்போதுள்ள சபைகளின் காரியங்களை இந்தப் பகுதி விளக்குகிறது. சபை எடுத்துக் கொள்ளப்படும் வரையிலும் சபைகளுக்கு இந்தச் செய்தி . (1கொரி 15:23,51-58; 1தெச 4:13-17; 2தெச 2:7)

"ஏழு சபைகள்" என்பதன் வியாக்கியானங்கள்

1. யோவானின் நாளில் இருந்த ஏழு ஸ்தல சபைகள். துருக்கி தேசத்தின் மேற்குக் கரைப்பகுதியில் சின்ன ஆசியா அமைந்துள்ளது. அதிலுள்ள ஏழு ஸ்தல சபைகளின் நிலைமைகள் இங்கு விவரிக்கப்பட்டிருக்கிறது. (வெளி 1:4,11,20)

2. தற்காலத்திலிருந்து சபை எடுத்துக் கொள்ளப்படும் காலம்வரையிலுமுள்ள எல்லா சபைகளுக்கும் கூறப்படும் தீர்க்கதரிசனச் செய்தி. ஸ்தல சபைகளின் ஆவிக்குரிய நிலைமைகளை ஏழு சபைகளுக்கும் கூறப்பட்டிருக்கும் செய்திகள் விவரித்துக் காண்பிக்கிறது.

3. ஒவ்வொரு சபையிலுமுள்ள தனி நபர்களை இந்த வாக்கியம் குறிக்கிறது. ஒவ்வொரு தனி நபருடைய ஆவிக்குரிய நிலைமை விளக்கப்பட்டு, அவர்களுக்கு எச்சரிப்பு கூறப்படுகிறது . ( 1:3;  2:7,11,17,26; ; 3:5,12,21)

ஏழுசபைகள்" என்னும் வார்த்தை எல்லாச் சபைகளையும் குறிக்கும் தீர்க்கதரிசன வார்த்தை என்பதற்கு ஆதாரங்கள்

1. வெளிப்படுத்தின விசேஷம் முழுவதுமே தீர்க்கதரிசனப் பண்புடையது. ( 1:3 ; 22:6-7,10,18-19)

2. இயேசுகிறிஸ்துவைப் பற்றிய சாட்சி "testimony of Jesus" என்னும் வாக்கியமும் (வெளி 1.9; வெளி 12.17) இயேசு கிறிஸ்துவைப் பற்றின சாட்சி தீர்க்கதரிசனத்தின் ஆவியாயிருக்கிறது (வெளி 19:10) என்னும் வாக்கியமும், ஏழு சபைகள் என்னும் வார்த்தை தீர்க்கதரிசன வார்த்தை என்பதை உறுதிபண்ணுகிறது.

3. வெளி 4-22 ஆகிய அதிகாரங்களில் கூறப்பட்டிருக்கும் ஒவ்வொரு நிகழ்ச்சியும் இது தீர்க்கதரிசன வார்த்தை என்பதை உறுதிபண்ணுகிறது. (வெளி 1.19; வெளி 4.1)

4. தேவனுடைய வார்த்தை (the word of God) என்னும் வார்த்தை இது ஒரு தீர்க்கதரிசன சம்பாஷணை என்பதை நிரூபிக்கிறது. (வெளி 1:3,9).

5. "சீக்கிரத்தில் சம்பவிக்க வேண்டியவைகள்" (வெளி 1.1; வெளி 22:6-10) என்னும் வாக்கியமும் இது ஒரு தீர்க்கதரிசனம் என்பதை உறுதிபண்ணுகிறது.

6. வெளி 2-3 ஆகிய அதிகாரங்களில் எழுதப்பட்டிருக்கிற நிருபங்கள் மற்ற நிருபங்களுக்கும் புதிய ஏற்பாட்டின் எல்லாப் புஸ்தகங்களுக்கும் பொருந்தும். இது ஒரு தீர்க்கதரிசன வார்த்தை என்பதை இந்தக் காரியமும் நிரூபிக்கிறது. (2 தீமோ 3:16-17

7. ஜெயங்கொள்ளுகிறவர்களுக்குக் கூறப் பட்டிருக்கும் வாக்குத்தத்தங்களும், இனிமேல் நடைபெறப்போகும் காரியங்களும் இக்காலத்திலுள்ள விசுவாசிகளுக்கும் பொருந்தும். ( 1-3)

ஏழு சபைகளுக்கும் எழுதப்பட்டிருக்கும் நிருபங்களில் காணப்படும் ஒற்றுமைகள்

1. எல்லா நிருபங்களிலும் இயேசு கிறிஸ்துவைப் பற்றிய விளக்கம் உள்ளது. ( 1:12-16)

2. ஒவ்வொரு நிருபமும் தூதனுக்கு அதாவது மேய்ப்பருக்கு எழுதப்பட்டதாகும்.

3. ஏழாவது சபையைத் தவிர மற்ற சபைகளின் கிரியைகள் போற்றப்பட்டுள்ளன.

4. இரண்டாவது, ஆறாவது சபைகளைத் தவிர மற்ற சபைகள் அனைத்தும் கடிந்து கொள்ளப்பட்டுள்ளன.

5.இரண்டு, நான்கு, ஆறு ஆவது சபைகளைத் தவிர மற்ற சபைகளுக்கு மனந்திருந்த வேண்டும் என்னும் கட்டளை கொடுக்கப்பட்டிருக்கிறது. நான்காவது சபையிலும் மனந்திருந்த வேண்டிய பாவமுள்ளது. ஆயினும் மனந்திருந்த வேண்டுமென்று அதற்கு கட்டளை கொடுக்கப்படவில்லை.

6. இரண்டு, ஆறு ஆகிய சபைகளைத் தவிர மற்ற சபைகளுக்கு நியாயத்தீர்ப்பின் எச்சரிப்புக்கள் கொடுக்கப்பட்டிருக்கிறது.

7. ஒன்று, இரண்டு, ஆறு ஆகிய சபைகளைத் தவிர மற்ற சபைகள் ஒன்றுக்கொன்று முந்திய சபையைவிட மோசமானதாயிருக்கிறது.

8. ஜெயங்கொள்ளுகிறவர்களுக்கு. எல்லா நிருபங்களிலும் வாக்குத்தத்தங்கள் கொடுக்கப்பட்டுள்ளன.

9. காதுள்ளவன் கேட்கக்கடவன் என்னும் புத்திமதி எல்லா நிருபங்களிலும் கூறப்பட்டிருக்கிறது.

10. இந்த நிருபத்தை எழுதவேண்டுமாறு தேவன் யோவானுக்குக் கட்டளை கொடுத்திருக்கிறார். ஒவ்வொரு நிருபத்தையும் எழுதி முடித்த பின்பு, இதை யாருக்கு எழுத வேண்டும், இதில் என்ன எழுதவேண்டும் என்பனவற்றை அடுத்த நிருபத்தை முடிக்கும் முன்பு தேவன் யோவானுக்குக் கட்டளையிட்டிருக்கிறார். அதன்பின்பு, "இவைகளுக்குப்பின்பு சம்பவிப்பவைகளைச் சபைகளுக்கு எழுது” என்னும் கட்டளையைத் தேவன் யோவானுக்குக் கொடுத்தார். (வெளி 1:19; வெளி 4:1)


